สคบ. ลงพื้นที่ตรวจสอบดอกกุหลาบในกิจกรรม "วาเลนไทน์สุขใจ ดอกไม้ไร้สารพิษ"
สคบ. ลงพื้นที่ตรวจสอบดอกกุหลาบในกิจกรรม "วาเลนไทน์สุขใจ ดอกไม้ไร้สารพิษ"นายเทวัญ ลิมปตพัลลภ รัฐมนตรีประจำสำนักนายกรัฐมนตรี ประธานกรรมการคุ้มครองผู้บริโภค พร้อมด้วยพลตำรวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค ลงพื้นที่ตรวจสอบดอกกุหลาบที่จำหน่ายในเทศกาลวาเลนไทน์ ด้วยการตรวจสอบราคาและตรวจสอบสารฟอร์มาลีนในดอกไม้ เนื่องจากสารฟอร์มาลีนเป็นสารพิษ ไม่มีสี มีกลิ่นฉุน เป็นอันตรายต่อระบบทางเดินหายใจ การสูดดมในเวลานานอาจทำให้เจ็บป่วยและเสียชีวิตได้ ภายใต้กิจกรรม "วาเลนไทน์สุขใจ ดอกไม้ไร้สารพิษ" ณ ตลาดไท บริเวณตลาดดอกไม้ ตำบลคลองหนึ่ง อำเภอคลองหลวง จังหวัดปทุมธานีสคบ. จัดกิจกรรมรณรงค์เผยแพร่ประชาสัมพันธ์ข้อมูล เพื่อเป็นการคุ้มครองผู้บริโภคให้ได้รับความปลอดภัยจากการเลือกซื้อดอกไม้ อีกทั้งเป็นการรณรงค์ไม่ให้ผู้ประกอบการใช้สารฟอร์มาลีนในการเก็บรักษาดอกไม้และผู้บริโภคควรหลีกเลี่ยงการสูดดมดอกไม้โดยตรงก่อนการล้างทำความสะอาด